Държавен вестник, бр. 10, 2015 г., стр. 75

БРОЙ  10	
Д Ъ Р Ж А В Е Н  В Е С Т Н И К 	
СТР.  75  
(3) Българската агенция по безопасност на 
храните (БАБХ) предоставя на ДФЗ:
1. първоначални данни за производителите 
на сурово мляко; 
2. достъп до Интегрираната информаци-
онна система с данни за идентифицираните 
животни и за животновъдните обекти. 
(4) Информацията по ал. 3 се предоставя 
в електронен вид и отговаря на изискванията 
на Интегрираната система за администриране 
и контрол.
Г л а в а  в т о р а
ДОГОВОРИ ЗА ДОСТАВКА НА МЛЯКО
Раздел I
Сключване на договори за доставка на су-
рово мляко
Чл. 3. (1) Суровото мляко се доставя и 
купува на територията на страната въз основа 
на сключени договори за доставка освен в 
случаите на разрешени директни продажби. 
(2) Договорите по ал. 1 се сключват между 
производител и изкупвач на сурово мляко в 
писмена форма. 
(3) Договорите за доставка могат да бъдат 
срочни или безсрочни, като минималният 
срок по договора е 6 месеца.
Чл. 4. (1) Договорите за доставка се сключ-
ват преди започване на доставките и съдържат 
пълните данни за двете страни по договора, 
като промяна в страните не се допуска.
(2) Задължителните елементи на договорите 
по ал. 1 включват: 
1. цена на доставеното мляко, която може:
а) да е точно определена за целия срок на 
сключения договор и/или 
б) се изчислява въз основа на комбинация 
от различни фактори, посочени в договора, 
които може да включват пазарни показатели, 
отразяващи промените в пазарните условия, 
доставеното количество и качество или със-
тава на доставеното сурово мляко; 
2. максимален или точно определен обем 
сурово мляко, който може или трябва да бъде 
доставен, и график за доставките;
3. срок на договора при условията на чл. 3, 
ал. 3; 
4. начин и срок на плащане;
5. начин на събиране или доставяне на 
суровото мляко;
6. освобождаване от отговорност в случаите 
на непреодолима сила;
7. прекратяване на договора.
(3) Задължителните елементи по ал. 2 се 
договарят свободно от страните.
(4) В договорите за доставка могат да се 
включват и допълнителни клаузи. 
(5) В случаите, когато цената се изчислява 
по ал. 2, т. 1, буква „б“ чрез анализ на проби 
за качество или състав на млякото, пробите се 
изследват в независими акредитирани лабора-
тории, като честотата на вземане на пробите 
се определя от страните по договорите.
Раздел ІІ
Регистрация на договорите за доставка на 
сурово мляко
Чл. 5. (1) В ДФЗ се създава и поддържа 
регистър за сключените договори в сектора 
на млякото. 
(2) Договорите за доставка на сурово мляко 
от всички видове млека се регистрират от 
изкупвача в областната дирекция на ДФЗ по 
адреса на дейността на изкупвача.
(3) В 14-дневен срок от сключването на 
договорите изкупвачът подава заявление по 
образец, одобрен от изпълнителния директор 
на Държавен фонд „Земеделие“, до съответната 
областна дирекция на ДФЗ. Към заявлението 
се прилага копие от договорите.
Чл. 6. (1) В 30-дневен срок от регистраци-
ята на договорите ДФЗ извършва проверка 
за наличието на задължителните елементи в 
договорите за доставка съгласно чл. 4, ал. 2.
(2) В случай че договорите отговарят на 
изискванията на чл. 4, ал. 2, същите се вписват 
в регистъра по чл. 5, ал. 1. 
(3) В случай на установени несъответствия 
по ал. 1 ДФЗ писмено уведомява изкупвача 
с копие до производителя с указание за от-
страняване на нередовностите. 
(4) В 14-дневен срок от получаване на 
уведомлението изкупвачът се задължава да 
представи анекси за изменение или нови 
договори с отстранените нередовности в 
областната дирекция на ДФЗ по адреса на 
дейността на изкупвача.
(5) При неизпълнение на задължението по 
ал. 3 се извършва проверка по чл. 10, ал. 1. 
Чл. 7. (1) Изкупвачът подава заявление по 
образец, одобрен от изпълнителния директор 
на Държавен фонд „Земеделие“, до съответната 
областна дирекция на ДФЗ в случаите на:
1. продължаване на срока на договора;
2. изменения в договора, засягащи клаузите 
по чл. 4, ал. 2;
3. прекратяване на сключения договор.
(2) Заявлението се подава в 14-дневен срок 
от продължаването, изменението или прекра-
тяването на договора.
Чл. 8. При писмено поискване от произво-
дителите на сурово мляко ДФЗ дава инфор-
мация за сключените от тях договори, които 
са регистрирани от изкупвачите. 
Раздел ІІІ 
Контрол върху сключването и регистрирането 
на договорите за доставка на сурово мляко
Чл. 9. Контролът върху сключването и 
регистрирането на договорите за доставка 
на сурово мляко се осъществява от оправо-
мощени от изпълнителния директор на ДФЗ 
длъжностни лица.